Barbara Haščáková

Barbara Haščáková (* 11. december 1979, Košice) je slovenská speváčka, skladateľka, textárka, tanečníčka, modelka, producentka.

Zo života 
Spevu sa venuje od malička a od šiestich rokov sa učila hrať na klavír.

Vo februári roku 1994 naspievala vokály v piesni „Pár bielych ruží“ skupiny Maduar, hlasový talent prejavila tiež v ďalších piesňach tejto skupiny: „Anjel“, „I feel good“ a „Do it“ (posledné dve v angličitne). Neskôr zo skupiny Maduar odišla spolu s Erikom Arestom (po nezhodách s ostatnými členmi) a založili skupinu Mc Erik & Barbara.

V druhej polovici roku 1997 Barbara vydala prvý sólový album s názvom Barbara. Duo Mc Erik & Barbara sa oficiálne na jeden rok rozdelilo, v decembri 1998 došlo k definitívnemu rozpadu dua. V tomto roku získala aj ocenenie Slávik 1998.

V októbri 1999 vyšiel Barbarin druhý album Ver, že ja. Krátko po vydaní albumu Barbara odišla do USA, kde vydala dva albumy: Secrets of Happiness a Christmas album. Na Slovensku vyšiel ešte jeden album: Me & My Music.

Od roku 2000 žije a pôsobí v Spojených štátoch.

V roku 2014 dáva speváčka opäť o sebe vedieť aj na slovenskej hudobnej scéne. Spolu so spevákom Mirom Jarošom naspievala romantický duet Nepozerám.

Ocenenia 
 1998: Nepolitická osobnosť roku 
 1998: Slávik
 1999: Grand Prix, Poľsko

Diskografia 
 1997: Ty si slnko, ja som dážď - PolyGram, CD (september 1997)
 1997: Barbara - PolyGram, CD (20.10.1997)
 1999: Ver, že ja - Universal Music, CD (október 1999)
 2002: Moje naj - Universal Music, CD
 2003: Secrets of Happiness - Arts United Entertainment, CD
 2004: Christmas album - Snow Angel Music, CD
 2006: My & My Music - Monti Records, CD + DVD

Maduar 
 1994: I Feel Good - Prolux Records, CD

Mc Erik & Barbara 
 1995: U Can't Stop - PolyGram, MC, CD 
 1996: Second - PolyGram, CD
 1996: U Can't Stop 96' version - PolyGram, CD  
 1997: Second and More - PolyGram, CD  
 1999: Gold – zlaté hity - PolyGram, CD  
 2010: 2010 - Trustia, CD

Spolupráca na albumoch 
 1995: Čierny kvet - Ďuro Černý & company - SQ Music, CD
 1995: Bratislavská beatová omša 95 - PolyGram, CD, 07. Búvaj, dieťa krásne - Barbara Haščáková. 
 1997: Meky - Miro Žbirka - PolyGram, CD, 12. Ty a ja - Barbara Haščáková a Miro Žbirka.  
 1997: Tralaland - , CD, CD, Hymna Tralalandu - Miro Noga, Števo Skrúcaný, Marián Labuda, Július Satinský, Barbara Haščáková, Ibrahim Maiga, Paťa Jariabková, Eva Pavlíková a detský zbor Tralalandu. 
 1999: Mary Stuart - Henrich - PolyGram (január 1999)
 1999: Fontána pre Zuzanu 3 - Universal Music  (august 1999), 04. Otec a mama - Barbara Haščáková a Braňo Holíček a Continental Singers Slovakia, 07. Fontána lásky, 08. Afrika moja láska - Barbara Haščáková a Jozef Ráž a Continental Singers Slovakia
 1999: Poetica - Duety - Martin Babjak - EMI, MC, CD, 02. To čo je vzácne, 15. Ave Maria.
 2006: Richard Rikkon uvádza - Monti Records, CD, 01. Môj Exupery.
 2014: Nepozerám - Miro Jaroš & Barbara Haščáková - Galgan Music, CD singel
 2014: #5 - Miro Jaroš - Galgan Music, CD,: 02. Nepozerám - feat. Barbara Haščáková

Piesňová tvorba

Referencie

Externé odkazy 

 Oficiálna stránka

Slovenské popové speváčky
Slovenské speváčky elektronickej hudby
Slovenskí hudobní skladatelia
Slovenskí textári piesní
Slovenskí tanečníci
Slovenské modelky
Slovenskí producenti
Osobnosti z Košíc